Den 19. maj blev Vesthimmerlands Kommune sat under administration af velfærdsministeriet. Siden har kommunen arbejdet på at genoprette økonomien, uden held.

Vesthimmerland er den eneste nordjyske kommune, der er sat under administration. Som én af kun tre kommuner i hele landet. Kommunens likviditet blev negativ set over et år i april 2008, og den 19. maj blev kommunen så sat under administration. Det foregår i praksis ved at velfærdsministeriet giver kommunen en dispensation fra kassekreditreglen og så laver en genopretningsplan sammen med kommunen. Den plan har Vesthimmerlands kommune ikke overholdt, derfor er dispensationen fra kassekreditreglen trukket tilbage indtil kommunen har svaret på en række spørgsmål, så der kan laves en ny genopretningsplan for kommunens økonomi.